Diari Oficial de la Generalitat Valenciana


Sumari del DOGV 6921, del 12-12-2012 (2012/11640)

RESOLUCIÓ de 8 d'octubre de 2012, de la Direcció General d'Energia per la qual s'atorga autorització administrativa i aprovació del projecte d'execució, a l'empresa Tecnología de Gasificación, SL, per a la modificació d'una central de cogeneració al terme municipal de Ribesalbes, província de Castelló. (ATREGI/2012/4/12)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11104


Data del document
:   08-10-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 8 d'octubre de 2012, de la Direcció General d'Energia per la qual s'atorga autorització administrativa i aprovació del projecte d'execució, a l'empresa Tecnología de Gasificación, SL, per a la modificació d'una central de cogeneració al terme municipal de Ribesalbes, província de Castelló. (ATREGI/2012/4/12) [2012/11036]  
Vist l'expedient amb referència ATREGI/2012/4/12, incoat pel Servici Territorial d'Energia de Castelló, a instàncies de l'empresa Tecnología de Gasificación, SL, amb domicili als efectes de notificacions en el carrer Atrio de Santiago, núm. 5, 2.n, 47756 Valladolid, relatiu a la sol·licitud de 2 de març de 2012 sobre autorització administrativa per a la modificació d'una central de cogeneració sítia al polígon industrial Els Plans, illa 32491, parcel·la 1, al terme municipal de Ribesalbes, província de Castelló, que acompanya el projecte d'execució de la modificació de la instal·lació, firmat per tècnic competent.  
  
En data 4 de maig de 2012, la peticionària adjunta a l'expedient esmentat un nou projecte d'execució de la modificació de la instal·lació que substituïx l'anterior, firmat per tècnic competent.  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana, del dia 8 de juny de 2012, als efectes previstos en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segons consta en l'expedient no han sigut presentades al·legacions a la petició efectuada.  
Resultant que mitjançant una resolució de la Direcció General d'Energia de la Conselleria d'Economia, Indústria i Comerç, de 30 de gener de 2012, modificada per Resolució de correcció d'errors, d'esta Direcció General d'Energia, de 5 de setembre de 2012, es va autoritzar el canvi de titularitat de la instal·lació a modificar de producció d'energia elèctrica de cogeneració de Poligas Ambiente, SL, a favor de Tecnología de Gasificación, SL (TECNOGAS).   
Resultant que la central de Tecnología de Gasificación, SL, la modificació de la qual es pretén, disposa del número 207 d'inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, per Resolució de la Direcció General d'Indústria i Energia de la Conselleria d'Innovació i Competitivitat, de 20 de novembre de 2001, atorgada a Poligas Ambiente, SL, (anterior titular de la instal·lació) i està dotada d'onze grups amb potència de 664 kW cada un d'estos, dels quals queda una potència total de 7.304 kW, i es troba inclosa, d'acord amb el que establix l'article segon del vigent Reial Decret 661/2007, de 25 de maig, en el grup c.2.  
  
Resultant que consta en l'expedient que la instal·lació la modificació de la qual se sol·licita es troba inscrita amb caràcter definitiu en el Registre Administratiu d'Instal·lacions de Producció de la Direcció General de Política Energètica i Mines, del Ministeri d'Indústria, Turisme i Comerç amb el RE-0838.   
Resultant que, d'acord amb la sol·licitud i el projecte presentat, la finalitat que es perseguix amb la modificació d'esta instal·lació és que dels onze motors, de 664 kW elèctrics cada un, de què actualment disposa la planta, huit alimentats amb gas de síntesi i tres que poden consumir indistintament gas de síntesi o gas natural, es puga procedir al tancament de tres dels huit motors de gas de síntesi i adaptar-ne els altres cinc perquè consumisquen gas natural, de manera que la planta quede finalment configurada per huit motors, cada un amb una potència de 913 kW elèctrics, de manera que la potència total de la planta continue sent de 7304 kW elèctrics.  
Resultant que la mercantil sol·licitant ha acreditat en el projecte presentat el compliment dels requisits determinats en la legislació vigent per a l'atorgament de l'autorització administrativa de modificació i el compliment del Rendiment Elèctric Equivalent d'acord amb el que establix l'annex I del Reial Decret 661/2007, de 25 de maig, abans mencionat.  
Resultant que consta en l'expedient un informe de 13 d'abril de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient que, davant de la consulta efectuada per l'empresa peticionària, manifesta que la modificació plantejada es troba emparada per la Declaració d'Impacte Ambiental de 22 d'octubre de 1999, que posteriorment va patir modificacions en data 19 de juliol de 2001 i actualment vigent, promoguda per Poligas Ambiente, SL, (anterior titular de la instal·lació de cogeneració en qüestió) i, per tant, no es considera necessari el sotmetiment a l'avaluació d'impacte ambiental de la dita modificació, sempre que l'activitat s'exercisca d'acord amb les previsions de caràcter ambiental arreplegades en la documentació tècnica constituent de l'expedient de llicència ambiental, i amb l'adopció de les condicions i de les modificacions establides en l'autorització i informes sectorials que se li apliquen, que hauran d'incloure en qualsevol cas el compliment de les condicions establides en la part dispositiva de la present resolució.   
  
Resultant que el Servici Territorial d'Energia de Castelló, encarregat de la instrucció de l'expedient de sol·licitud, n'ha emés un informe favorable.  
Considerant que esta Direcció General és competent per a la resolució del present expedient, d'acord amb el que disposa l'incís a de l'article 4.1 del Decret 88/2005, de 29 d'abril, en consonància amb l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia resol:  
  
Primer  
Atorgar autorització administrativa a l'empresa Tecnología de Gasificación, SA, (TECNOGAS) per a la modificació d'una central de cogeneració al polígon industrial Els Plans, illa 32984, parcel·la 1, al terme municipal de Ribesalbes, província de Castelló i les característiques principals de la qual són les següents:  
· Tancament de tres dels huit motors actuals alimentats de gas de síntesi, amb una potència unitària de 664 kW elèctrics, de la marca GE-Jenbacher.  
· Conversió dels cinc motors de gas de síntesi restants a gas natural, marca GE-Jenbacher, passant d'una potència unitària de 664 kW elèctrics a 913 kW elèctrics.   
· Pas dels tres motors mixtos actuals (compatibles per a consumir gas de síntesi o gas natural), marca GE-Jenbacher, per a consumir únicament gas natural, de manera que la potència nominal de cada un passa a ser de 913 KWe.   
En resum, la modificació autoritzada consistix en:  
- Instal·lació inicial:  
· Potència nominal total: 7304 kW elèctrics.  
· Amb onze motors amb la distribució següent:  
. Huit motors alimentats amb gas de síntesi, de 664 kW elèctrics cada un.  
. Tres motors mixtos compatibles per a ser alimentats amb gas de síntesi i/o gas natural, de 664 kW elèctrics cada un.  
- Instal·lació definitiva:  
· Potència nominal total: 7304 kW elèctrics.  
· Huit motors alimentats amb gas natural, de 913 kW elèctrics cada un, marca marca GE-Jenbacher, model JMS 480 CB-EF, amb números de sèrie, 3130461, 3130463, 3130465, 3130466, 3130467, 3099841, 3099842 i 3099843.   
La modificació de la central de cogeneració que és objecte de la present autorització serà realitzada en dos fases:  
- Fase I: s'instal·larà i posarà en marxa l'Estació Receptora de Gas Natural, preparada per a la capacitat necessària dels huit (8) motors. En esta fase es posaran en marxa els sis primers motors, del núm. 1 al núm. 6, recuperant la calor en els sistemes de llavat línies núm. 1 i núm. 2, així com l'assecador serpentí i separat Nihot.   
- Fase II: comportarà la posada en marxa dels motors núm. 7 i núm. 8, una vegada estiga instal·lada i en operació la línia de tractament de plàstics PET.   
Pressupost: quatre-cents noranta-sis mil dos-cents euros (496.200 €).  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
  
Segon  
Aprovar el projecte tècnic d'execució, firmat per tècnic competent, de 3 de maig de 2012, per a l'execució de la modificació de la instal·lació de cogeneració relacionada en el punt primer de la present resolució, amb les condicions que s'assenyalen a continuació:  
  
a) Les obres hauran de realitzar-se d'acord amb el projecte i annex presentat.  
b) El termini d'execució de l'obra serà de dotze mesos des de la notificació de la present resolució. Abans de l'acabament del dit termini l'empresa autoritzada podrà sol·licitar-ne l'ampliació per mitjà de sol·licitud motivada davant de la Direcció General d'Energia.  
c) El titular de la instal·lació notificarà per escrit, al Servici Territorial d'Energia de Castelló, el començament dels treballs per a efectuar-ne les inspeccions, en cas de considerar-ho convenient.  
d) El titular informarà de l'acabament de les obres al Servici Territorial d'Energia de Castelló, al qual s'adjuntarà un certificat tècnic de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques.  
e) Les d'orde mediambiental establides en la Resolució del director general d'Avaluació Ambiental i Territorial, de 13 d'abril de 2012, següents:  
1. L'activitat industrial inclosa l'activitat de cogeneració haurà d'obtindre la llicència ambiental.  
2. Haurà d'assegurar-se que no se sobrepassa els nivells sonors legalment establits, i s'haurà de realitzar el control de les emissions acústiques i dels nivells de recepció en l'entorn, per mitjà de la realització d'auditories acústiques, a l'inici d'exercici de l'activitat o posada en marxa i, almenys, cada cinc anys, i ho haurà de fer una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i es regula el seu registre.  
3. A més, del control d'emissions, sorolls i vibracions, haurà de controlar-se el funcionament correcte de la instal·lació i segons les comprovacions efectuades es proposarà, en cas de ser necessari, modificacions en el procés. Haurà d'estar disponible el llibre de control en què figuraran els informes corresponents a les auditories acústiques realitzades, els mesuraments dels gasos emesos efectuades per l'organisme autoritzat, així com les altres comprovacions que puguen efectuar-se en la instal·lació, i s'haurà de presentar a l'òrgan substantiu amb caràcter ambiental.  
f) L'administració deixarà sense efecte la present resolució en qualsevol moment en el cas que s'observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 8 octubre de 2012.- El director general d'Energia: Antonio Cejalvo Lapeña.